વેજા મેરના જૂવાન દીકરા ખીમાનું ધીંગાણામાં મરી જવું, ખીમાનું વેર લેવા ગામઆખા(મેર સમાજ)ની હાકલ છતાં વેજાનું ના પાડવું, કારીના મુખે વેજાના વિલક્ષણ સ્વભાવનું વર્ણન, લાખી-લખમણના (આયર –મેર ) સ્નેહની રખેવાળી કરતી ઢેલી, પારકી પંચાતમાં પડવાની રણમલની અનિચ્છા, લાખીના ભાઈ રાણા ડાંગરની અદાવત, લાખીનું કૂવો પૂરવું, લખમણની હત્યા થવી, હરભમની ચઢામણીથી રણમલનું રાણાની વિરુદ્ધ જૂબાની આપી વેર બાંધવું, બદલાની ભાવનાથી રણમલને મારવા આવેલા રાણાને હાથે સગર્ભા ઢેલીનું ખૂન થવું, રણમલનો વેર લેવાનો આક્રોશ, વેજા મેરનું કલ્પાંત જેવાં નાટકના મહત્વના પ્રસંગો બરડા પંથકના ગ્રામીણ પરિવેશ અને મેર કોમની લાક્ષણિકતાઓ સમેત આલેખાયા છે.